text: Netto-røver stadig på fri fod
  18 november 2014 kl. 08.46
  Mandag aften blev en Netto-forretning på Tarphagvej i Esbjerg udsat for et røveri. Politiet leder efter en ung røver, som ifølge vidner er sjusket klædt.
  Klokken 21.24 mandag aften brugte en ung røver en kniv til at true sig til et ukendt pengebeløb, før han stak af ad Granly Allé.
  - Der er gode spor at gå efter, og vi arbejder på sagen, siger leder af lokalpolitiet i Esbjerg, Lorenz Matzen til TV SYD.
  Ét af sporene er en overvågningsvideo. Udover det har politiet vidners beskrivelse af manden, der er cirka 18 år, spinkel af bygning, sjusket og iklædt grå hættetrøje.
  Har du oplysninger til sagen, beder politiet dig kontakte dem på 114.
  Røveri Tarp Hagevej søges g.mand; ca. 18 år,, sjusket, grå hættetrøje truet m. kniv undløb Granly Alle. Oplysninger 114.#politidk
  
  